РЕПУБЛИКА СРБИЈА
ОПШТИНА СВИЛАЈНАЦ
Општинска изборна комисија
Број: 7/26
Датум: 16.09.2026. године
С в и л а ј н а ц

З А П И С Н И К
2. СЕДНИЦЕ ОПШТИНСКЕ ИЗБОРНЕ КОМИСИЈЕ ОПШТИНЕ СВИЛАЈНАЦ,
ОДРЖАНЕ 16. СЕПТЕМБРА 2026. ГОДИНЕ

	Седница је почела у 15,00 часова.
	
	Седница је одржана дана 16.09.2026. године, у згради Општине Свилајнац, улица Светог Саве 102 (сала за венчања).

	Седницом је председавао заменик председника Општинске изборне комисије општине Свилајнац, Душан Радевић.
	
	Седници су присуствовали чланови и заменици чланова Општинске изборне комисије општине Свилајнац: Милена Радовић, Исидора Радојковић, Драгана Љубисављевић, Мирослав Милојевић, Милан Аритоновић, Страхиња Лаловић, као и секретар Општинске изборне комисије општине Свилајнац, Ивана Ђурђевић и заменик секретара Општинске изборне комисије општине Свилајнац, Наташа Гроздановић.

	Заменик председника Општинске изборне комисије општине Свилајнац је констатовао да у одржавању седнице учествује потребна већина чланова Комисије и да су испуњени услови за одржавање седнице.
	
	На предлог заменика председника Општинске изборне комисије општине Свилајнац, Општинска изборна комисије општине Свилајнац је једногласно и без дискусије, утврдила следећи

Д н е в н и   р е д:

1. Разматрање предлога Одлуке о одређивању бирачких места на територији општине Свилајнац, за гласање на изборима за народне посланике Народне скупштине, расписаним за 25. октобар 2026. године;
2. Разно.
	
Прва тачка дневног реда – Разматрање предлога Одлуке о одређивању бирачких места на територији општине Свилајнац, за гласање на изборима за народне посланике Народне скупштине, расписаним за 25. октобар 2026. године;

	Заменик председника Општинске изборне комисије општине Свилајнац је упознао чланове Комисије са садржином предлога Општинске управе општине Свилајнац, о одређивању бирачких места на територији општине Свилајнац, за гласање на изборима за народне посланике, расписаним за 25. октобар 2026. године, као у предложеном тексту.

	Није било пријављених за расправу.

	Општинска изборна комисија општине Свилајнац једногласно је донела Одлуку о одређивању бирачких места на територији општине Свилајнац, за гласање на изборима за народне посланике Народне скупштине, расписаним за 25. октобар 2026. године.



Друга тачка дневног реда –Разно.

Није било пријављених за дискусију.



	Седница је завршена у 15,15 часова.

